《小雨》
宋代·刘攽

十日无油云，一春无奔雷。天事不可知，号令于此颓。

疾风生梁栋，宇宙如沈灰。惊霆万车走，激裂山石开。

此声昔未有，曩意非所猜。况闻波涛音，汹汹千里来。

虽无为霖实，犹得驱黄埃。终忧稻粱枯，所济蒿与莱。

蛟龙乐盘嬉，既往宁复回。茫然怨云汉，赤日方徘徊。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。